Entinen keskustan puheenjohtaja ja kansanedustaja Paavo Väyrynen noituu sitä, että keskustan murskatappion syyt jäivät selvittämättä, kun puolue päätti mennä hallitukseen.

Kansanedustaja Paavo Väyrynen pitämässä tiedotustilaisuutta eduskunnan valtiosalissa viime vuoden tammikuussa. Inka Soveri / IL

Väyrysen mukaan hän olisi ollut valmista auttamaan keskustaa.

– Marraskuun alussa kirjoittamassani blogissa tarjouduin puolueen johdon konsultiksi. Kun palveluksiani ei ole pyydetty, päätin konsultoida kirjoittamalla kirjan. Se ilmestyy muutaman viikon kuluttua, Väyrynen sanoo tiedotteessaan.

Väyrynen sanoo kertovansa kirjassaan näkemyksensä murskatappion syistä ja siitä, millä tavoin puolue voisi taas palata suurten joukkoon.

Väyrysen mukaan keskustan tilanne on hyvin samankaltainen kuin 1970-luvun alun ja vuoden 2011 tappioiden jälkeen.

– Vaalitappioiden perimmäiset syyt ovat samat. Samoja ovat myös ne keinot, joilla puolue voi taas nousta suurten joukkoon. Tämän pyrin kirjallani osoittamaan.